Izziņa par atzinumos sniegtajiem iebildumiem par

**Ministru kabineta noteikumu projektu “Ekonomikas ministrijas nolikums”**

**un tā sākotnējās ietekmes novērtējuma ziņojumu (anotāciju) (VSS-148)**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Izsludināts valsts sekretāru 20.02.2020. sanāksmē |
|  |  |
| Saskaņošanas dalībnieki | Valsts kanceleja, Tieslietu ministrija, Finanšu ministrija, Labklājības ministrija, Vides aizsardzības un reģionālās attīstības ministrija un Latvijas Brīvo arodbiedrību savienība |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Valsts kanceleja |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |
| 1. | **Noteikumu projekta 1.punkts:** “Ekonomikas ministrija (turpmāk – Ministrija) ir vadošā valsts pārvaldes iestāde ekonomiskās politikas jomā. Ministrija izstrādā un īsteno ārējo ekonomisko politiku, būvniecības politiku, enerģētikas politiku, iekšējā tirgus politiku, inovāciju attīstības politiku, komercdarbības attīstības politiku, konkurētspējas attīstības politiku, mājokļu politiku, patērētāju tiesību aizsardzības politiku, privatizācijas politiku, rūpniecības politiku, standartizācijas politiku, tautsaimniecības struktūrpolitiku un tūrisma politiku.”  **Noteikumu projekta 4.punkts:**  “Ministrijai ir šādas funkcijas:  4.1. izstrādāt ekonomikas politiku;  4.2. organizēt un koordinēt ekonomikas politikas īstenošanu;  4.3. nodrošināt starptautisko ekonomisko sadarbību;  4.4. veikt citas tiesību aktos noteiktās funkcijas.” | **Tieslietu ministrijas 11.03.2020. atzinums Nr. 1-9.1/253**  “Valsts pārvaldes iekārtas likuma (turpmāk – VPIL) 18. panta pirmajā daļā noteiktas ministrijas pamatfunkcijas, proti, ministrija organizē un koordinē likumu un citu normatīvo aktu īstenošanu, tā piedalās nozares politikas izstrādāšanā.  Savukārt projekta 1. punkts paredz, ka Ekonomikas ministrija (turpmāk – ministrija) izstrādā un īsteno ārējo ekonomisko politiku, būvniecības politiku, enerģētikas politiku, iekšējā tirgus politiku, inovāciju attīstības politiku, komercdarbības attīstības politiku, konkurētspējas attīstības politiku, mājokļu politiku, patērētāju tiesību aizsardzības politiku, privatizācijas politiku, rūpniecības politiku, standartizācijas politiku, tautsaimniecības struktūrpolitiku un tūrisma politiku. Vienlaikus projekta 4. punkts paredz ministrijai šādas funkcijas:  1) izstrādāt ekonomikas politiku;  2) organizēt un koordinēt ekonomikas politikas īstenošanu;  3) nodrošināt starptautisko ekonomisko sadarbību;  4) veikt citas tiesību aktos noteiktās funkcijas.  Vēršam uzmanību, ka projekta 1. un 4. punktā paredzētais regulējums par ministrijas funkcijām ir apvienojams 4. punktā, vienlaikus precizējot to atbilstoši VPIL 18. panta pirmajā daļā paredzētajam.  Jāpiebilst, ka ministrijas (arī iestādes) nolikumu vēlams veidot tā, lai sabiedrībai būtu vieglāk orientēties ministrijas (iestādes) kompetencē, it īpaši jautājumos, kuros ir grūti nošķirt kompetenci salīdzinājumā ar citām ministrijām (iestādēm).  Kaut arī VPIL 16. panta otrās daļas 3. punkts nosaka, ka iestādes nolikumā norāda iestādes funkcijas, tas nenozīmē, ka tiešās pārvaldes iestādes funkcijas var noteikt tikai nolikumā. Nolikumā norāda tās tiešās pārvaldes iestādes funkcijas, kuras nav minētas speciālajā likumā. Tātad, ja iestādes funkcija (funkcijas) ir noteikta likumā, to nav nepieciešams pārrakstīt noteikumos, bet var atsaukties uz likuma normu, kurā funkcija ir minēta.[[1]](#footnote-1)  Ievērojot minēto, lūdzam precizēt ministrijas funkciju uzskaitījumu projektā, kā arī precizēt anotāciju.” | **Iebildums ir ņemts vērā** | **Noteikumu projekta 1.punkts:**  “Ekonomikas ministrija (turpmāk – Ministrija) ir vadošā valsts pārvaldes iestāde industrijas un pakalpojumu politikas jomā, uzņēmējdarbības politikas jomā un tūrisma politikas jomā.”  **Noteikumu projekta 4.punkts:**  “Ministrijai ir šādas funkcijas un kompetence:  4.1. izstrādāt, organizēt un koordinēt politiku šādās nozarēs:  4.1.1. ārējā ekonomiskā politika;  4.1.2. būvniecības politika;  4.1.3. enerģētikas politika;  4.1.4. iekšējā tirgus politika;  4.1.5. inovāciju attīstības politika;  4.1.6. komercdarbības attīstības politika;  4.1.7. konkurētspējas attīstības politika;  4.1.8. mājokļu politika;  4.1.9. patērētāju tiesību aizsardzības politika,  4.1.10. privatizācijas politika;  4.1.11. rūpniecības politika;  4.1.12. standartizācijas politika;  4.1.13. tautsaimniecības struktūrpolitika;  4.1.14. tūrisma politika;  4.2. organizēt un koordinēt likumu un citu tiesību aktu īstenošanu;  4.3. veikt citas ārējos normatīvajos aktos noteiktās funkcijas.” |
| 2. | **Noteikuma projekta 1.punkts:** “Ekonomikas ministrija (turpmāk – Ministrija) ir vadošā valsts pārvaldes iestāde ekonomiskās politikas jomā. Ministrija izstrādā un īsteno ārējo ekonomisko politiku, būvniecības politiku, enerģētikas politiku, iekšējā tirgus politiku, inovāciju attīstības politiku, komercdarbības attīstības politiku, konkurētspējas attīstības politiku, mājokļu politiku, patērētāju tiesību aizsardzības politiku, privatizācijas politiku, rūpniecības politiku, standartizācijas politiku, tautsaimniecības struktūrpolitiku un tūrisma politiku.” | **Tieslietu ministrijas 11.03.2020. atzinums Nr. 1-9.1/253**  “VPIL 18. panta pirmajā daļā noteikts, ka ministrija ir attiecīgās valsts pārvaldes nozares vadošā (augstākā) iestāde. Tāpēc nolikumā ir svarīgi noteikt vai konstatēt (informatīvos nolūkos), kurā politikas jomā, politikas nozarē vai apakšnozarē ministrija ir vadošā valsts pārvaldes iestāde.  Anotācijā skaidrots, ka ministrijas kompetencē esošās politikas jomas un politikas nozares projektā tiek precizētas atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" (turpmāk – MKKR) 3. pielikumā uzskaitītajām Ministru kabineta kompetencē esošām politikas jomām, politikas nozarēm un politikas apakšnozarēm.  Ievērojot minēto, vēršam uzmanību, ka MKKR 3. pielikumā nav paredzēta projektā minētā "ekonomiskās politikas" joma, bet gan "ārējās ekonomiskās politikas" nozare (MKKR 3. pielikuma 5.1. apakšpunkts), kas ietilpst "industrijas un pakalpojumu politikas" jomā (MKKR 3. pielikuma 5. punkts) kopā ar deviņām citām politikas nozarēm (MKKR 3. pielikuma 5.1.–5.10. apakšpunkts).  Projektā paredzēts, ka ministrija izstrādā ārējo ekonomisko politiku, būvniecības politiku, enerģētikas politiku, iekšējā tirgus politiku, inovāciju attīstības politiku, komercdarbības attīstības politiku, konkurētspējas attīstības politiku, mājokļu politiku, patērētāju tiesību aizsardzības politiku, privatizācijas politiku, rūpniecības politiku, standartizācijas politiku, tautsaimniecības struktūrpolitiku un tūrisma politiku. Tādējādi varētu secināt, ka atbilstoši MKKR 3. pielikumā ietvertajai klasifikācijai ministrija ir vadošā valsts pārvaldes iestāde industrijas un pakalpojumu politikas jomā (MKKR 3. pielikuma 5. punkts), uzņēmējdarbības politikas jomā (MKKR 3. pielikuma 15. punkts), kā arī tūrisma politikas jomā (MKKR 3. pielikuma 14. punkts).  Ņemot vērā minēto, var secināt, ka anotācijā sniegtais skaidrojums par projekta būtību nonāk pretrunā ar projekta saturu. Tādēļ lūdzam precizēt projektu vai anotācijā sniegto skaidrojumu. Precizējot projektu, ierosinām konsultēties ar Pārresoru koordinācijas centru kā atbildīgo iestādi par nozaru politiku pārresoru uzraudzību.” | **Iebildums ir ņemts vērā** | **Noteikumu projekta 1.punkts:**  “Ekonomikas ministrija (turpmāk – Ministrija) ir vadošā valsts pārvaldes iestāde industrijas un pakalpojumu politikas jomā, uzņēmējdarbības politikas jomā un tūrisma politikas jomā.” |
| 3. | **Noteikumu projekta 5.punkts:**  “Lai nodrošinātu funkciju izpildi, Ministrija veic šādus uzdevumus:  5.1.izstrādā šo noteikumu 1. punktā minēto nozaru reglamentējošo tiesību aktu un attīstības plānošanas dokumentu projektus, kā arī organizē un koordinē to īstenošanu;  5.2.tautsaimniecības struktūrpolitikas koordinācijas jomā:  5.2.1. sagatavo pārskatus par valsts ekonomisko stāvokli un konkurētspēju, izstrādā priekšlikumus par nepieciešamajām izmaiņām struktūrpolitikā;  5.2.2. veic makroekonomisko analīzi un izstrādā tautsaimniecības attīstības ilgtermiņa scenārijus un prognozes;  5.2.3. saskaņo ar Finanšu ministriju un Latvijas Banku galveno makroekonomisko rādītāju prognozes valsts budžeta projekta izstrādei;  5.2.4. nodrošina Eiropas Savienības ikgadējā ekonomiskās politikas īstenošanas uzraudzības cikla – Eiropas semestra procesa, koordināciju nacionālajā līmenī;  5.2.5. izstrādā Latvijas Nacionālo reformu programmu un koordinē tās izpildi;  5.2.6. sadarbībā ar Ekonomikas sadarbības un attīstības organizāciju nodrošina Ekonomikas sadarbības un attīstības organizācijas Ekonomikas pārskata par Latviju izstrādi un tajā iekļauto rekomendāciju izpildes uzraudzību;  5.2.7. izstrādā darba tirgus vidēja un ilgtermiņa prognozes un uztur darba tirgus analīzes un prognozēšanas sistēmu;  5.3. ārējās ekonomiskās politikas jomā:  5.3.1. izstrādā un īsteno eksporta veicināšanas un ārvalstu investīciju piesaistes politiku;  5.3.2. koordinē Latvijas ārējo ekonomisko pārstāvniecību tīkla izveidi un to darbību;  5.3.3. nodrošina Latvijas ekonomisko interešu pārstāvību starptautiskajās organizācijās un Eiropas Savienības institūcijās;  5.3.4. atbilstoši kompetencei nodrošina Eiropas Savienības saistību izpildi saskaņā ar aktuālo ministriju kompetenču sadalījumu Eiropas Savienības jautājumos;  5.3.5. nodrošina Latvijas pārstāvību Ekonomikas sadarbības un attīstības organizācijā saskaņā ar aktuālo ministriju kompetenču sadalījumu Latvijas Republikas pārstāvēšanā organizācijas komitejās un darba grupās;  5.3.6. Ministrijas kompetences ietvaros organizē ārvalstu delegāciju oficiālās vizītes;  5.4. enerģētikas politikas jomā:  5.4.1. plāno ar enerģētikas krīzes novēršanu saistītos pasākumus un nodrošina to vadību;  5.4.2. izstrādā un īsteno politiku enerģētikas politikas jomā, tostarp energoefektivitātes, enerģijas, kas iegūta no atjaunojamiem energoresursiem, transporta enerģijas jomās;  5.4.3. sadarbībā ar Vides aizsardzības un reģionālās attīstības ministriju koordinē Nacionālā enerģētikas un klimata plāna izstrādi, īstenošanu un aktualizēšanu;  5.5. pilnveido komercdarbības vidi un koordinē komercdarbības atbalsta instrumentus;  5.6. plāno, ievieš un uzrauga attīstības programmas un projektus, piesaistot Eiropas Savienības un citus ārvalstu finansējumu;  5.7. atbilstoši normatīvajiem aktiem nodrošina nozares politikas īstenošanu Ministrijas padotībā esošajās valsts pārvaldes iestādēs un kapitālsabiedrībās, kurās Ministrija ir valsts kapitāla daļu turētāja;  5.8. izstrādā un īsteno politiku iekšējās tirdzniecības jomā;  5.9. veic citus tiesību aktos noteiktos uzdevumus.” | **Tieslietu ministrijas 11.03.2020. atzinums Nr. 1-9.1/253**  “VPIL 9. pants noteic, ka valsts pārvalde Ministru kabineta vadībā pilda izpildvaras administratīvās funkcijas (valsts pārvaldes funkcijas), kas sastāv no atsevišķiem pārvaldes uzdevumiem un atbildības par to izpildi. Tāpēc, formulējot iestādes funkcijas un uzdevumus, jāatceras, ka uzdevumi izriet no funkcijām – uzdevums ir konkrēts un noslēgts pasākums funkcijas ietvaros.[[2]](#footnote-2) Ja ministrijai uzdevums ir noteikts ārējā normatīvā aktā, to nepārraksta nolikumā, bet atsaucas uz tiesību normu, kurā uzdevums ir minēts.  Ministriju nolikumos parasti vispirms definē tos uzdevumus, kuri ir raksturīgi visām ministrijām (piemēram, izstrādā nozari reglamentējošo tiesību aktu un attīstības plānošanas dokumentu projektus, sniedz atzinumus par citu institūciju izstrādātajiem tiesību aktu un attīstības plānošanas dokumentu projektiem, nodrošina nozares politikas īstenošanu ministrijas padotībā esošajās iestādēs un valsts kapitālsabiedrībās, kurās ministrija ir valsts kapitāla daļu turētāja u. tml.). Savukārt pēc tam ministrijas nolikumā parasti uzskaita konkrētai ministrijai raksturīgos specifiskos uzdevumus, kuri izriet no nozares ministrijas specifiskajām funkcijām.  Ievērojot minēto, ierosinām precizēt projekta 5. punktu. Veicot precizējumus projekta 5. punktā, vienlaikus lūdzam ņemt vērā, ka nozares politikas izstrāde un īstenošana ir ministrijas funkcija atbilstoši projekta 4. punktā paredzētajam, nevis uzdevums, kā tas ir paredzēts projekta 5.3.1., 5.4.2. un 5.8. apakšpunktā.” | **Iebildums ir ņemts vērā** | **Noteikumu projekta 5.punkts:**  “Lai nodrošinātu funkciju izpildi, Ministrija veic šādus uzdevumus:  5.1. izstrādā šo noteikumu 4. punktā minēto nozaru reglamentējošo tiesību aktu un attīstības plānošanas dokumentu projektus;  5.2. sniedz atzinumus par citu institūciju izstrādātajiem tiesību aktu un attīstības plānošanas dokumentu projektiem;  5.3. tiesību aktos noteiktajā kārtībā sadarbojas ar citām valsts pārvaldes iestādēm vienotas valsts politikas izstrādāšanā un īstenošanā, kā arī uzdevumu veikšanā;  5.4. nodrošina nozares politikas īstenošanu Ministrijas padotības iestādēs un valsts kapitālsabiedrībās, kurās Ministrija ir valsts kapitāla daļu turētāja (turpmāk – valsts kapitālsabiedrības);  5.5. nodrošina valsts pasūtīto pētījumu pieteikumu izstrādi, kā arī veicina pētījumu rezultātu efektīvu izmantošanu nozares politikas izstrādē;  5.6. informē sabiedrību par nozares politiku un Ministrijas padotībā esošo iestāžu darbību, iesaista sabiedrības pārstāvjus lēmuma izstrādes un pieņemšanas procesā, veicina sociālo dialogu jautājumos, kas saistīti ar politikas izstrādi, īstenošanu un novērtēšanu;  5.7. tautsaimniecības struktūrpolitikas koordinācijas jomā:  5.7.1. sagatavo pārskatus par valsts ekonomisko stāvokli un konkurētspēju, izstrādā priekšlikumus par nepieciešamajām izmaiņām struktūrpolitikā;  5.7.2. veic makroekonomisko analīzi un izstrādā tautsaimniecības attīstības ilgtermiņa scenārijus un prognozes;  5.7.3. saskaņo ar Finanšu ministriju un Latvijas Banku galveno makroekonomisko rādītāju prognozes valsts budžeta projekta izstrādei;  5.7.4. nodrošina Eiropas Savienības ikgadējā ekonomiskās politikas īstenošanas uzraudzības cikla – Eiropas semestra procesa, koordināciju nacionālajā līmenī;  5.7.5. izstrādā Latvijas Nacionālo reformu programmu un koordinē tās izpildi;  5.7.6. sadarbībā ar Ekonomikas sadarbības un attīstības organizāciju nodrošina Ekonomikas sadarbības un attīstības organizācijas Ekonomikas pārskata par Latviju izstrādi un tajā iekļauto rekomendāciju izpildes uzraudzību;  5.7.7. izstrādā darba tirgus vidēja un ilgtermiņa prognozes un uztur darba tirgus analīzes un prognozēšanas sistēmu;  5.8. ārējās ekonomiskās politikas jomā:  5.8.1. izstrādā un īsteno eksporta veicināšanas un ārvalstu investīciju piesaistes pasākumus;  5.8.2. koordinē Latvijas ārējo ekonomisko pārstāvniecību tīkla izveidi un to darbību;  5.8.3. nodrošina Latvijas ekonomisko interešu pārstāvību starptautiskajās organizācijās un Eiropas Savienības institūcijās;  5.8.4.atbilstoši kompetencei nodrošina Eiropas Savienības saistību izpildi saskaņā ar aktuālo ministriju kompetenču sadalījumu Eiropas Savienības jautājumos;  5.8.5. nodrošina Latvijas pārstāvību Ekonomikas sadarbības un attīstības organizācijā saskaņā ar aktuālo ministriju kompetenču sadalījumu Latvijas Republikas pārstāvēšanā Ekonomikas sadarbības un attīstības organizācijas komitejās un darba grupās;  5.8.6. Ministrijas kompetences ietvaros organizē ārvalstu delegāciju oficiālās vizītes;  5.9. enerģētikas politikas jomā:  5.9.1. plāno ar enerģētikas krīzes novēršanu saistītos pasākumus un nodrošina to vadību;  5.9.2. sadarbībā ar Vides aizsardzības un reģionālās attīstības ministriju koordinē Nacionālā enerģētikas un klimata plāna izstrādi, īstenošanu un aktualizēšanu;  5.10. pilnveido komercdarbības vidi un koordinē komercdarbības atbalsta instrumentus;  5.11. plāno, ievieš un uzrauga attīstības programmas un projektus, piesaistot Eiropas Savienības un citus ārvalstu finansējumu;  5.12. Ministrijas kompetences ietvaros piedalās starptautisku organizāciju rīkotajos pasākumos, slēdz starptautiskās sadarbības līgumus un koordinē starptautisko sadarbību;  5.13. veic citus tiesību aktos vai Ministru kabineta rīkojumos noteiktos uzdevumus.” |
| 4. | **Noteikumu projekta 7.1. un 7.2. apakšpunkts:**  “7.1. ārējos normatīvajos aktos noteiktajos gadījumos pieprasīt un bez maksas saņemt no fiziskajām un privāto tiesību juridiskajām personām Ministrijas uzdevumu izpildei un funkciju īstenošanai nepieciešamo informāciju un dokumentus;  7.2. iesaistīt nozares politikas jautājumu risināšanā citu ministriju, valsts pārvaldes iestāžu, pašvaldību un citu institūciju pārstāvjus;” | **Tieslietu ministrijas 11.03.2020. atzinums Nr. 1-9.1/253**  “Projekta 7.1. apakšpunkts paredz, ka ministrijai ir tiesības ārējos normatīvajos aktos noteiktajos gadījumos pieprasīt un bez maksas saņemt no fiziskajām un privāto tiesību juridiskajām personām ministrijas uzdevumu izpildei un funkciju īstenošanai nepieciešamo informāciju un dokumentus. Vēršam uzmanību, ka šādai tiesību normai nav juridiskas slodzes, jo tā pēc būtības veido nenoteiktu atsauci uz citiem ārējiem normatīvajiem aktiem.  Savukārt projekta 7.2. apakšpunkts paredz, ka ministrijai ir tiesības iesaistīt nozares politikas jautājumu risināšanā citu ministriju, valsts pārvaldes iestāžu, pašvaldību un citu institūciju pārstāvjus. Šādas tiesības ministrijai jau izriet no VPIL VII nodaļas "Sadarbība valsts pārvaldē". Vienlaikus VPIL VI nodaļa "Sabiedrības līdzdalība valsts pārvaldē" (piemēram, 48. pants) jau paredz, ka šā likuma mērķa sasniegšanai iestāde savā darbībā iesaista sabiedrības pārstāvjus (sabiedrisko organizāciju un citu organizētu grupu pārstāvjus, atsevišķas kompetentas personas), iekļaujot viņus darba grupās, konsultatīvajās padomēs vai lūdzot sniegt atzinumus. Sabiedrībai svarīgos jautājumos iestādei pat ir pienākums (nevis tiesības) rīkot publisku apspriešanu. Nodrošinot sabiedrības līdzdalību savā darbībā, iestāde var izmantot arī citus normatīvajos aktos noteiktos sabiedrības iesaistīšanas veidus, kas nav minēti šajā pantā.  Ievērojot minēto, lūdzam svītrot projekta 7.1. un 7.2. apakšpunktu.” | **Iebildums ir ņemts vērā** | **Svītrots**  **Noteikumu projekta 7.1. un 7.2. apakšpunkts** |
| 5. | **Noteikumu projekta 8.punkts:**  “Ministrijas darbības tiesiskumu nodrošina valsts sekretārs. Valsts sekretārs ir atbildīgs par pārvaldes lēmumu pārbaudes sistēmas izveidi un darbību.” | **Tieslietu ministrijas 11.03.2020. atzinums Nr. 1-9.1/253**  “Projekta 8. punkts paredz, ka ministrijas darbības tiesiskumu nodrošina valsts sekretārs. Valsts sekretārs ir atbildīgs par pārvaldes lēmumu pārbaudes sistēmas izveidi un darbību.  Vēršam uzmanību, ka VPIL 17. panta pirmā daļa jau noteic, ka tiešās pārvaldes iestādes vadītājs organizē iestādes funkciju pildīšanu un atbild par to, vada iestādes administratīvo darbu, nodrošinot tā nepārtrauktību, lietderību un tiesiskumu, bet tā paša panta otrās daļas 7. punkts nosaka, ka iestādes vadītājs nosaka pārvaldes lēmumu priekšpārbaudes un pēcpārbaudes kārtību, ja normatīvajā aktā nav noteikts citādi. Vienlaikus VPIL VIII nodaļā jau noteikta pārvaldes lēmuma pārbaude un atbildība par pārvaldes lēmumu. Ievērojot minēto, nav nepieciešams dublēt atbildības noteikšanu valsts sekretāram par tiesiskuma nodrošināšanu. Tāpēc ierosinām svītrot projekta 8. punktu.” | **Priekšlikums ir ņemts vērā** | **Svītrots Noteikumu projekta 8.punkts** |
| 6. | Noteikumu projekta 14.punkts:  “Atzīt par spēku zaudējušiem Ministru kabineta 2010. gada 23. marta noteikumus Nr. 271 “Ekonomikas ministrijas nolikums” (Latvijas Vēstnesis, 2010, 49. nr.; 2011, 144. nr.; 2014, 131., 160., 241. nr.; 2015, 132. nr.; 2016, 14. nr.; 2018, 90. Nr.).” | **Tieslietu ministrijas 11.03.2020. atzinums Nr. 1-9.1/253**  “Ierosinām papildināt projekta 14. punktā uzskaitītās publikācijas oficiālajā izdevumā “Latvijas Vēstnesis” ar “2020., 36. nr.”.” | **Priekšlikums ir ņemts vērā**  Ņemot vērā to, ka Noteikumu projekts tika izsludināts VSS pirms pēdējo grozījumu spēkā stāšanās, attiecīgā norāde nav iekļauta Noteikumu projekta sākotnējā redakcijā. | **Noteikumu projekta 13.punkts:**  “Atzīt par spēku zaudējušiem Ministru kabineta 2010. gada 23. marta noteikumus Nr. 271 “Ekonomikas ministrijas nolikums” (Latvijas Vēstnesis, 2010, 49. nr.; 2011, 144. nr.; 2014, 131., 160., 241. nr.; 2015, 132. nr.; 2016, 14. nr.; 2018, 90. nr.; 2020., 36. nr.).” |
| 7. | **Anotācijas kopsavilkuma pēdējais teikums:**  “Noteikumu projekts stājas spēkā parastajā kārtībā (nākamajā dienā pēc Noteikumu projekta izsludināšanas).” | **Tieslietu ministrijas 11.03.2020. atzinums Nr. 1-9.1/253**    “Ierosinām precizēt anotācijas kopsavilkumā informāciju par projekta spēkā stāšanos, norādot, ka projekts stāsies spēkā nākamajā dienā pēc to izsludināšanas oficiālajā izdevumā “Latvijas Vēstnesis”[[3]](#footnote-3).” | **Priekšlikums ir ņemts vērā** | **Anotācijas kopsavilkuma pēdējais teikums:**  “Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis.” |
| 8. | **Anotācijas** [**VI sadaļas**](https://likumi.lv/ta/id/203061#n6)[**2. punkts:**](https://likumi.lv/ta/id/203061#p2)  “Paziņojums par sabiedrības līdzdalības iespējām tiesību akta izstrādes procesā 2019. gada 16. janvārī publicēts   Ekonomikas ministrijas un Valsts kancelejas tīmekļa vietnē sadaļā "Sabiedrības līdzdalība". Viedokļu sniegšanas termiņš bija 2019. gada 31. janvāris.” | **Tieslietu ministrijas 11.03.2020. atzinums Nr. 1-9.1/253**  “Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 61. punkts paredz, ka anotācijas [VI sadaļas](https://likumi.lv/ta/id/203061#n6) [2. punktā](https://likumi.lv/ta/id/203061#p2) ("Sabiedrības līdzdalība projekta izstrādē") norāda projekta publicēšanas tīmekļvietnes adresi (proti, saiti uz paziņojumu). Aicinām atbilstoši precizēt anotācijas VI sadaļas 2. punktu.” | **Priekšlikums ir ņemts vērā** | **Anotācijas** [**VI sadaļas**](https://likumi.lv/ta/id/203061#n6)[**2. punkts:**](https://likumi.lv/ta/id/203061#p2)  “Paziņojums par sabiedrības līdzdalības iespējām tiesību akta izstrādes procesā 2019. gada 16. janvārī publicēts   Ekonomikas ministrijas tīmekļa vietnē (https://www.em.gov.lv/lv/Ministrija/sabiedribas\_lidzdaliba/diskusiju\_dokumenti/) un Valsts kancelejas tīmekļa vietnē (https://www.mk.gov.lv/content/ministru-kabineta-diskusiju-dokumenti)". Viedokļu sniegšanas termiņš – 2019. gada 31. janvāris.” |
| 9. | **Noteikumu projekta 13. punkts:**  “Ministrija tās ārējā tīmekļa vietnē publicē informāciju par Ministrijas padotībā esošajām valsts pārvaldes iestādēm un kapitālsabiedrībām, kurās Ministrija ir valsts kapitāla daļu turētāja.” | **Tieslietu ministrijas 11.03.2020. atzinums Nr. 1-9.1/253**  “Projekta 13. punkts paredz, ka turpmāk Ekonomikas ministrijas nolikumā nebūs iekļauta informācija par Ekonomikas ministrijas padotībā esošajām valsts pārvaldes iestādēm un kapitālsabiedrībām, kurās Ekonomikas ministrija ir kapitāla daļu turētāja, bet šī informācija tiks publicēta ministrijas ārējā tīmekļa vietnē. Anotācijā skaidrots, ka minētās iestādes un kapitālsabiedrības netiek uzskaitītas projektā, ņemot vērā to, ka salīdzinoši bieži notiek izmaiņas šajos jautājumos, kā arī to, ka vienlaikus jebkādu grozījumu (tostarp tehnisku grozījumu) veikšana Ministru kabineta noteikumos ir saistīta ar vairāku iestāžu lielu laika un personāla resursu ieguldījumu, kas kopumā veido ļoti augstas administratīvās izmaksas gan Ekonomikas ministrijai, gan saskaņošanā iesaistītajām ministrijām, gan Valsts kancelejai un kopumā Ministru kabinetam,  Tieslietu ministrijas ieskatā par šādu jaunu pieeju ministriju nolikumu veidošanā būtu jāvienojas visu ministriju līmenī, jo saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunktu normatīvā akta projekta tekstu raksta normatīvajiem aktiem atbilstošā vienotā stilistikā. Savukārt projekts tiek saskaņots tikai ar dažām ministrijām. Ievērojot minēto, pirms projekta tālākas virzības lūdzam vienoties par jauno pieeju ministrijas nolikumu veidošanā ar visām ministrijām.  Vienlaikus jāņem vērā, ka iestāžu nolikumu mērķis ir nodrošināt, lai sabiedrība varētu ātri un ērti noorientēties valsts institūciju darbībā. Savukārt publiski ticama informācija par valsts kapitālsabiedrības valsts kapitāla daļu turētāju (dalībnieku vai akcionāru) meklējama Uzņēmumu reģistra tīmekļa vietnē <https://info.ur.gov.lv>.” | **Vienošanās panākta 05.08.2020. īstenotās atkārtotās saskaņošanas ietvaros**  Ekonomikas ministrijas komentārs:  Atbilstoši Tieslietu ministrijas paustajiem argumentiem Ekonomikas ministrijas vēlas akcentēt uz šādiem argumentiem:  **[1]** Valsts pārvaldes iekārtas likuma 16. panta otrā daļa definē tās sastāvdaļas, kuras iekļaujamas tiešās pārvaldes iestāžu nolikumos. Tādējādi faktiski šajā sadaļā veidojas Ministru kabineta identificētas un noteiktas vienotas un tipizētas obligātās tiešās pārvaldes iestādes nolikumu sastāvdaļas. Vienlaikus minētās daļas 7.punkts paredz, ka iestāžu nolikumos var tikt iekļauta cita informācija, kuru Ministru kabinets uzskata par svarīgiem.  Ekonomikas ministrijas ieskatā citi jautājumi saskaņā ar Valsts pārvaldes iekārtas likuma 16. panta otrās daļas 7.punktu cita starpā ir iekļaujami raugoties no konkrētās iestādes darbības specifikas un nolikumu saturs var tikt papildināts atbilstoši attiecīgās iestādes darbības tvērumam.  Tādējādi apstāklis, ka turpmāk nolikumā nav iekļauta informācija par Ekonomikas ministrijas padotības iestādēm un kapitālsabiedrībām nav pretrunā ar Valsts pārvaldes iekārtas likuma 16. panta otrajā daļā ietvertajām prasībām.  **[2]** Ekonomikas ministrija vienlaikus uzskata, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunktā sniegtā norāde, ka normatīvā akta projekta tekstu raksta normatīvajiem aktiem atbilstošā vienotā stilistikā nav tulkojams tādējādi, ka visiem tiešās pārvaldes iestāžu nolikumiem būtu pilnībā jābūt identiska satura. Minētais cita starpā ir pamatojams ar apstākli, ka tiešās pārvaldes iestādes struktūras, darbības tvērums un to darbības specifika savstarpēji ir atšķirīgas un pilnīgi identiska nolikuma struktūra ne visos gadījumos ir piemērotākais risinājums.  Tāpat aplūkojot šī brīža spēkā esošos ministriju nolikumus, ir konstatējams, ka atsevišķas ministrijas nav pārveidojušas to nolikumus un to izkārtojums ir saglabājies pēc 2003.gadā veidotā vienotā parauga. Savukārt citas ministrijas tos jau ir mainījušas. Tādējādi faktiski jau šobrīd ir konstatējams, ka katrai ministrijai atšķiras to nolikumu redakcijas un ir novērojams, ka ministrijas, veidojot jaunas nolikumu redakcijas, reizē izvērtē savas darbības tvērumu, reizē aizgūstot labas prakses piemērus no citu ministriju nolikumiem (kā piemēram, Ekonomikas ministrija, izstrādājot Noteikumu projektu, ir aizguvusi labas prakses piemērus no Tieslietu ministrijas nolikuma, vienlaikus to pielāgojot Ekonomikas ministrijas darbības specifikai).  Tāpat Ekonomikas ministrija vēlas uzsvērt, ka tās piemērotā pieeja – vairs turpmāk nolikumā nenorādīt padotības iestādes un kapitālsabiedrības, ir vērtēta tikai un vienīgi izvērtējot Ekonomikas ministrijas, tās padotības iestāžu un kapitālsabiedrību darbību. Un Ekonomikas ministrija viennozīmīgi neizrāda iniciatīvu šādas pieejas piemērošanai visām ministrijām.  **[3]** Turklāt Ekonomikas ministrija īpaši uzsver, ka tās ministriju nolikumos norādītajai informācijai par tās kapitālsabiedrībām un padotības iestādēm ir tikai un vienīgi informatīva nozīme. Ekonomikas ministrija daļēji piekrīt Tieslietu ministrijas norādei, ka, informācijai esot vienkopus, sabiedrība ātri un ērti var orientēties valsts institūciju darbībā. Bet Ekonomikas ministrijas ieskatā ātrums un ērtums ir veidojies aiz pieraduma un vēsturiskām tradīcijām. Ņemot vērā to, ka mūsdienās internetā publicētā informācija jau ir kļuvusi par neatņemamu darba un ikdienas procesu sastāvdaļu (piemēram, pat sabiedrības līdzdalības procedūras tiek īstenotas izmantojot iestāžu tīmekļa vietnes, kā arī citos jautājumos sabiedrībā jau stabili ir nostabilizējusies prakse, ka sabiedrībai ir diezgan ierasti par iestādi būtiskāko informāciju meklēt tās tīmekļa vietnē), Ekonomikas ministrijas ieskatā nav konstatējami šķēršļi iestādes tīmekļa vietnē publicēto informāciju attīstīt, lai efektivizētu valsts pārvaldes darbības ikdienu un optimizētu administratīvos izdevumus.  **[4]** Tāpat būtisks apsvērums ir tas, ka jebkuru grozījumu īstenošana parasti aizņem noteiktu laika periodu (parasti, tie ir vairāki mēneši). Tādējādi aktuāla informācija par kapitālsabiedrībām un padotības iestādēm jebkurā gadījumā ministrijas nolikumā nevar tikt nodrošināta nepārtraukti. Pretēji – kad tīmekļa vietnē informācija tiek aktualizēta nekavējoties un kas vienlaikus neveido administratīvās izmaksas, vai būtiskus personāla ieguldījumus.  **[5]** Ekonomikas ministrija uzskata, ka sabiedrībai nevar rasties apgrūtinoši ar attiecīgo informāciju iepazīties Ekonomikas ministrijas tīmekļa vietnē. Šajā aspektā Ekonomikas ministrijai ir pārdomāts tīmekļa vietnes vizuālais un tekstuālais izkārtojums, lai, atverot tīmekļa vietni, uzreiz pirmajā atvērumā pie pamatinformācijas būtu redzama aktuālā informācija arī par tās padotības iestādēm un kapitālsabiedrībām.  Turklāt Noteikumu projekta 11.punktā ir noteiktas skaidras norādes, kurā vietā attiecīgā informācija ir publicēta.  **[6]** Ņemot vērā minēto, Ekonomikas ministrijas ieskatā tās pieeja ir balstīta uz redzējumu, izvērtējot vēsturiskās tradīcijās, rast jaunas pieejas atbilstoši mūsdienu sabiedrības ikdienas paradumiem, lai ātri un efektīvi sasniegtu mērķi. | **Noteikumu projekta 13. punkts:**  “Ministrija tās ārējā tīmekļa vietnē publicē informāciju par Ministrijas padotībā esošajām valsts pārvaldes iestādēm un kapitālsabiedrībām, kurās Ministrija ir valsts kapitāla daļu turētāja.” |
| 10. | **Noteikumu projekta 9. punkts:**  “Valsts sekretārs bez īpaša pilnvarojuma pārstāv Ministriju.” | **Tieslietu ministrijas 11.03.2020. atzinums Nr. 1-9.1/253**  “Ierosinām svītrot projekta 9. punktu, jo atšķirībā no ministra, kuram VPIL 19. pants paredz tiesības bez īpaša pilnvarojuma pārstāvēt ministriju, valsts sekretārs kā ministrijas administratīvais vadītājs var bez īpaša pilnvarojuma pārstāvēt ministriju tikai savas kompetences ietvaros, kas izriet no normatīvajiem aktiem vai citiem tiesību aktiem. Ievērojot minēto, projekta 9. punkts ir lieks.  Turklāt VPIL 19. pants paredz ministram tiesības pašam īstenot ministrijas administratīvā vadītāja (valsts sekretāra) kompetenci. Tādējādi projekta 9. punkts varētu praksē radīt neskaidrības un pat pārpratumus.” | **Vienošanās panākta 05.08.2020. īstenotās atkārtotās saskaņošanas ietvaros**  Ekonomikas ministrijas komentārs:  Ekonomikas ministrijas ieskatā valsts sekretāra pārstāvniecības tiesību apmērs jebkurā gadījumā ir piemērojams kontekstā ar augstāku tiesību aktu – Valsts pārvaldes iekārtas likumu. Tādējādi jebkurā gadījumā pilnvarojums ir izmantojams atbilstoši normatīvajos aktos noteiktajai valsts sekretāra kompetencei.  Vienlaikus attiecīgā punkta atstāšana Noteikumu projektā ir būtiska, lai atvieglotu ikdienas darba procesus (piemēram, tiesu institūcijas aizvien praksē mēdz lūgt ministrijai norādīt tiešu norādi par valsts sekretāram doto deleģējumu parakstīt procesuālus dokumentus vai paraksttiesību pamatošana, slēdzot līgumus, u.c.).  Attiecīgi atbilstoši Tieslietu ministrijas iebildumam ir precizēta Noteikumu projekta 9.punkta (esošā redakcijā – 6. punkts) redakcija ir precizēta. | **Noteikumu projekta 6. punkts:**  “Valsts sekretārs savas kompetences ietvaros bez īpaša pilnvarojuma pārstāv Ministriju.” |
| 11. |  | **Finanšu ministrijas 06.03.2020. atzinums Nr. 12/A-7/1067**  “Ņemot vērā, ka noteikumu projektā tiek paredzēti jauni uzdevumi (piemēram, 5.2.6., 5.3.6., 5.4.2.apakšpunktā u.c.), lūdzam anotācijas VII sadaļas 3.punktā norādīt, ka noteikumu projektā paredzēto uzdevumu veikšana tiks nodrošināta Ekonomikas ministrijai piešķirto valsts budžeta līdzekļu ietvaros.” | **Vienošanās panākta 05.08.2020. īstenotās atkārtotās saskaņošanas ietvaros**  Ekonomikas ministrijas ieskatā Finanšu ministrijas atzinumā minēto jautājumu jau atrisina Noteikumu projekta anotācijas III sadaļa “Tiesību akta projekta ietekme uz valsts budžetu un pašvaldību budžetiem”, jo attiecīgās sadaļas mērķis ir norādīt, vai attiecīgā projekta īstenošana var radīt fiskālo ietekmi uz valsts budžetu, pašvaldību budžetiem un speciālajiem budžetiem.  Ņemot vērā to, ka Noteikumu projekta anotācijā jau šobrīd ir norādīts, ka Noteikumu projekts šo jomu neskar, Ekonomikas ministrija uzskata, ka atkārtoti attiecīgo informāciju nav nepieciešams norādīt anotācijas VII sadaļā. |  |
| 12. | **Noteikumu projekta 5.6. apakšpunkts:**  “informē sabiedrību par nozares politiku un Ministrijas padotībā esošo iestāžu darbību, konsultējas ar nevalstiskajām organizācijām lēmuma pieņemšanas procesā ar mērķi veicināt sociālo dialogu ar sabiedrību jautājumos, kas saistīti ar nozares politikas izstrādi un īstenošanu, kā arī iesaista sabiedrības pārstāvjus nozares politikas izstrādē un īstenošanā” | **Valsts kancelejas 17.08.2020. atzinums**  “izteikt Noteikumu projekta 5.6. punktu šādā redakcijā: “informē sabiedrību par nozares politiku un Ministrijas padotībā esošo iestāžu darbību, iesaista sabiedrības pārstāvjus lēmuma izstrādes un pieņemšanas procesā, veicina sociālo dialogu jautājumos, kas saistīti ar politikas izstrādi, īstenošanu un novērtēšanu”.” | **Priekšlikums ņemts vērā** | **Noteikumu projekta 5.6. apakšpunkts:**  “informē sabiedrību par nozares politiku un Ministrijas padotībā esošo iestāžu darbību, iesaista sabiedrības pārstāvjus lēmuma izstrādes un pieņemšanas procesā, veicina sociālo dialogu jautājumos, kas saistīti ar politikas izstrādi, īstenošanu un novērtēšanu” |

|  |  |
| --- | --- |
| Atbildīgā amatpersona |  |
|  | (paraksts)\* |

Kaspars Lore

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Juridiskā departamenta direktors |
| (amats) |
| Tālr. 67013207 |
| (tālruņa un faksa numurs) |
| Kaspars.Lore@em.gov.lv |
| (e-pasta adrese) |

Barbara Sūniņa 67013042

Barbara.Sunina@em.gov.lv

1. Normatīvo aktu projektu izstrādes rokasgrāmata (<https://tai.mk.gov.lv/book/1/chapter/119>). [↑](#footnote-ref-1)
2. Normatīvo aktu projektu izstrādes rokasgrāmata (<https://tai.mk.gov.lv/book/1/chapter/119>). [↑](#footnote-ref-2)
3. Oficiālo publikāciju un tiesiskās informācijas likuma 7. panta otrā daļa, <https://likumi.lv/ta/id/249322> [↑](#footnote-ref-3)